pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองนายกรัฐมนตรี เข้าพบหารือกับ นายราชิด เมเรดอฟ รองประธานคณะรัฐมนตรีและรัฐมนตรีว่าการกระทรวงการต่างประเทศเติร์กเมนิสถาน
วันอังคารที่ 19 กันยายน 2560
รองนายกรัฐมนตรี เข้าพบหารือกับ นายราชิด เมเรดอฟ รองประธานคณะรัฐมนตรีและรัฐมนตรีว่าการกระทรวงการต่างประเทศเติร์กเมนิสถาน
รองนายกรัฐมนตรี เข้าพบหารือกับ นายราชิด เมเรดอฟ รองประธานคณะรัฐมนตรีและรัฐมนตรีว่าการกระทรวงการต่างประเทศเติร์กเมนิสถาน
วันนี้ (วันจันทร์ที่ 18 กันยายน 2560) เวลา 14.00 น. (เวลาท้องถิ่นเติร์กเมนิสถานซึ่งเร็วกว่าประเทศไทย 2 ชั่วโมง) ณ กระทรวงการต่างประเทศ เติร์กเมนิสถาน
พลเอก ธนะศักดิ์ ปฏิมาประกร รองนายกรัฐมนตรี เข้าพบหารือกับ นายราชิด เมเรดอฟ รองประธานคณะรัฐมนตรีและรัฐมนตรีว่าการกระทรวงการต่างประเทศเติร์กเมนิสถาน ในโอกาสที่เป็นผู้แทนนายกรัฐมนตรี เข้าร่วมพิธีเปิดการแข่งขันกีฬา Asian Indoor and Martial Arts Games ครั้งที่ 5 ณ กรุงอาชกาบัต (The 5th Asian Indoor and Martial Arts Games : Ashgabat 2017)
รองนายกรัฐมนตรี กล่าวขอบคุณรัฐบาลเติร์กเมนิสถานที่ให้การต้อนรับอย่างสมเกียรติ พร้อมทั้งชื่นชมที่จัดการแข่งขันกีฬาเอเชียนอินดอร์-มาร์เชียลอาร์ตสเกมส์ ครั้งที่ 5 ได้อย่างเรียบร้อย และมีพิธีเปิดที่สวยงาม แสดงถึงวัฒนธรรมที่โดดเด่นของเอเชียกลาง
ทั้งสองฝ่ายยังได้หารือถึงความร่วมมือในด้านต่างๆ ซึ่งในโอกาสครบรอบ 25 ปี การสถาปนาความสัมพันธ์ทางการทูตไทย-เติร์กเมนิสถาน ในปี 2560 ไทยยินดีที่จะกระชับความร่วมมือด้านการเมือง เศรษฐกิจ และสังคม ตลอดจนยินดีที่จะสนับสนุนการเป็นศูนย์กลาง (hub) และประตูสู่ภูมิภาคของกันและกันในแต่ละภูมิภาค รวมทั้งยินดีที่จะส่งเสริมการแลกเปลี่ยนประสบการณ์ด้านการท่องเที่ยว และการแลกเปลี่ยนด้านวัฒนธรรมระหว่างทั้ง 2 ประเทศ
ทั้งนี้ การหารือระหว่างรองนายกรัฐมนตรี และรองประธานคณะรัฐมนตรีและรัฐมนตรีว่าการกระทรวงการต่างประเทศเติร์กเมนิสถานครั้งนี้ถือเป็นการกระชับความสัมพันธ์ และสร้างความเข้าใจระหว่างกัน ในด้านการเมือง เศรษฐกิจ และสังคมเป็นอย่างดี
ในตอนท้าย รองนายกรัฐมนตรีได้เชิญรองประธานคณะรัฐมนตรีและรัฐมนตรีว่าการกระทรวงงการต่างประเทศเติร์กเมนิสถานเดินทางเยือนประเทศไทยในโอกาสที่สะดวกต่อไป
รัฐบาลไทย-ข่าวทำเนียบรัฐบาล-กรมสรรพากรเชิญผู้ประกอบการและประชาชนทั่วไปตอบแบบสำรวจความคิดเห็น  เพื่อนำไปปรับปรุงการให้บริการที่ดียิ่งขึ้น
วันศุกร์ที่ 8 มิถุนายน 2561
กรมสรรพากรเชิญผู้ประกอบการและประชาชนทั่วไปตอบแบบสํารวจความคิดเห็น  เพื่อนําไปปรับปรุงการให้บริการที่ดียิ่งขึ้น
กรมสรรพากรได้จัดทําโครงการ “การสํารวจความคิดเห็นด้านความเชื่อมั่นต่อการให้บริการ และการบริหารงานตามหลักธรรมาภิบาล” เพื่อช่วยสะท้อนภาพการดําเนินการและใช้เป็นข้อมูลในการปรับปรุ
กรมสรรพากรได้จัดทําโครงการ “การสํารวจความคิดเห็นด้านความเชื่อมั่นต่อการให้บริการ และการบริหารงานตามหลักธรรมาภิบาล” เพื่อช่วยสะท้อนภาพการดําเนินการและใช้เป็นข้อมูลในการปรับปรุง การให้บริการของกรมสรรพากรภายใต้หลักธรรมาภิบาล จึงขอเชิญชวนผู้ประกอบการ ผู้เสียภาษี ประชาชน นิสิต นักศึกษา รวมทั้งผู้รับบริการและผู้มีส่วนได้ส่วนเสียของกรมสรรพากร ร่วมแสดงความคิดเห็น ข้อเสนอแนะ ในแบบสํารวจความคิดเห็นด้านความเชื่อมั่นต่อการให้บริการของกรมสรรพากรตามหลักธรรมาภิบาล ที่เว็บไซต์กรมสรรพากร www.rd.go.th > what’s new > หัวข้อ ขอเชิญร่วมตอบแบบสํารวจความคิดเห็นเกี่ยวกับด้านความเชื่อมั่นต่อการให้บริการของกรมสรรพากรตามหลักธรรมาภิบาล หรือทาง QR Code ตั้งแต่บัดนี้จนถึงวันที่ 22 มิถุนายน 2561
ทั้งนี้ หากมีข้อสงสัยสามารถสอบถามข้อมูลได้ที่กลุ่มพัฒนาระบบบริหาร โทร. 02 272 9157 หรือศูนย์สารนิเทศสรรพากร โทร. 1161
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ร่วมงานเสวนาในหัวข้อ “โอกาสประเทศไทย 2018”
วันศุกร์ที่ 22 ธันวาคม 2560
รัฐมนตรีว่าการกระทรวงอุตสาหกรรม ร่วมงานเสวนาในหัวข้อ “โอกาสประเทศไทย 2018”
รัฐมนตรีว่าการกระทรวงอุตสาหกรรม ร่วมงานเสวนาในหัวข้อ “โอกาสประเทศไทย 2018” ณ PARAGON HALL ศูนย์การค้าสยามพารากอน กรุงเทพฯ
เมื่อวันที่ 20 ธันวาคม 2560 นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วยนายอภิศักดิ์ ตันติวรวงศ์ รัฐมนตรีว่าการกระทรวงการคลัง ร่วมเสวนาในหัวข้อ “โอกาสประเทศไทย 2018” ซึ่งงานดังกล่าวมีวัตถุประสงค์เพื่อสะท้อนมุมมองต่อการขับเคลื่อนกลไก นโยบายต่างๆ ให้ภาคธุรกิจ ภาคประชาชนรับทราบ จัดโดยหนังสือพิมพ์ฐานเศรษฐกิจ โดยมีนายสมคิด จาตุศรีพิทักษ์ รองนายกรัฐมนตรี เป็นประธานกล่าวเปิดงานและปาฐกถาพิเศษ ณ PARAGON HALL ศูนย์การค้าสยามพารากอน กรุงเทพฯ
รัฐบาลไทย-ข่าวทำเนียบรัฐบาล-รมช.มนัญญา ตรวจเยี่ยมกลุ่มเกษตรกรปลูกผักปลอดสารด้วยพลังงานแสงอาทิตย์ จ.บุรีรัมย์
วันจันทร์ที่ 3 กุมภาพันธ์ 2563
รมช.มนัญญา ตรวจเยี่ยมกลุ่มเกษตรกรปลูกผักปลอดสารด้วยพลังงานแสงอาทิตย์ จ.บุรีรัมย์
รมช.มนัญญา ตรวจเยี่ยมกลุ่มเกษตรกรปลูกผักปลอดสารด้วยพลังงานแสงอาทิตย์ จ.บุรีรัมย์  ชู 4 ต้นแบบซุปเปอร์มาร์เก็ตสหกรณ์จําหน่ายสินค้าเกษตร
วันนี้ (1 ก.พ.63) นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ลงพื้นที่ติดตามการดําเนินงานนโยบายกระทรวงเกษตรและสหกรณ์และตรวจเยี่ยมกลุ่มเกษตรกรปลูกผักปลอดสารพลังงานแสงอาทิตย์ โดยมีผู้บริหารของกรมส่งเสริมสหกรณ์ กรมวิชาการเกษตร กรมตรวจบัญชีสหกรณ์ ร่วมคณะ ณ บ้านห้วยเสลา อําเภอประโคนชัย จังหวัดบุรีรัมย์
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวว่า จากภาวะเศรษฐกิจในปัจจุบัน รัฐบาลถือเป็นภารกิจสําคัญอย่างยิ่งที่จะต้องนําประเทศไทย ให้รอดพ้นจากวิกฤตเศรษฐกิจที่กําลังเกิดขึ้น และพัฒนาเศรษฐกิจให้เจริญเติบโตอย่างยั่งยืน ประชาชนมีคุณภาพชีวิตที่ดี ซึ่งกระทรวงฯ มุ่งหวังให้เกษตรกร ใช้ระบบการปลูกพืชผักปลอดภัย และเกษตรอินทรีย์ เป็นการลดต้นทุนการผลิตและเพิ่มคุณภาพการผลิตพัฒนาสินค้าเกษตรให้ได้มาตรฐานเป็นที่ต้องการของตลาดและด้านการตลาดต้องนําการผลิตเป็นการเพิ่มช่องทางในการขายให้กับผู้ผลิตสินค้ารวมถึงการแปรรูปสินค้าเกษตรเพื่อเพิ่มมูลค่า และสร้างความหลากหลายของสินค้าให้ได้มาตรฐานตรงตามความต้องการของตลาด สหกรณ์กลุ่มเกษตรกรอื่นๆ สามารถนําไปเป็นแบบอย่างในการพัฒนาระบบการผลิตพืชผักปลอดภัยให้เป็นไปตามความต้องการของตลาดที่ส่งผลให้สมาชิกจําหน่ายผลผลิตได้สูงขึ้นและมีรายได้เพิ่มขึ้น
" นอกจากการส่งเสริมการปลูกพืชผักอินทรีย์แล้ว ขอฝากโครงการนําลูกหลานเกษตรกรกลับบ้าน สานต่ออาชีพเกษตร ซึ่งเป็นโครงการที่รองรับคนรุ่นใหม่ที่มีใจรักการทําเกษตรกรรม และต้องการกลับไปทํางานและดูแลคนที่บ้าน มุ่งเน้นการสร้างเกษตรกรผู้ผลิตสินค้าเกษตรปลอดภัยจะสามารถสร้างคุณภาพชีวิต และรายได้ที่ดีให้กับเกษตรกร ซึ่งปัจจุบันได้บูรณาการร่วมมือกับหน่วยงานที่เกี่ยวข้อง เพื่อเป็นช่องทางในการจัดจําหน่ายสินค้าเกษตรปลอดภัย ผักอินทรีย์โดยขณะนี้ในจังหวัดบุรีรัมย์ได้มี 4 ซุปเปอร์มาร์เก็ต ที่จัดจําหน่ายสินค้าสหกรณ์ ได้แก่ สหกรณ์แคนดง สหกรณ์โนนสุวรรณ สหกรณ์คูเมือง และสหกรณ์หนองหงส์ และทั่วประเทศมีสหกรณ์ในลักษณะดังกล่าว 44 จังหวัด จํานวน 89 แห่งทั่วประเทศ มั่นใจว่าในอนาคตจะมีการขยายช่องทางการจัดจําหน่ายต่อไป" รมช.กล่าว
อนึ่ง ผลงานเด่นของกลุ่มเกษตรกรปลูกผักปลอดสารพลังงานแสงอาทิตย์บ้านห้วยเสลา ได้ดําเนินการปลูกผักปลอดสาร เช่น ถั่วฝักยาว หน่อไม้ฝรั่ง ผักชีต้นหอม ข้าวโพด และอื่นๆตามฤดูกาล ซึ่งสามารถจัดจําหน่ายได้ทุกวัน ทั้งนี้สมาชิกได้รับจัดสรรแปลงปลูกผักพร้อมระบบน้ําพลังงานแสงอาทิตย์เนื้อที่รายละหนึ่งงานซึ่งสมาชิกสามารถปลูกผักได้ทั้งปีตามความต้องการของตลาดเป็นการเชื่อมโยงเครือข่ายกับชุมชนพื้นที่ใกล้เคียง โดยมีการส่งเสริมจากหน่วยงานที่เกี่ยวข้องของรัฐ ซึ่งได้รับการสนับสนุน ปัจจัยการผลิตเป็นโรงเรือนเพาะชํากล้าไม้จากกรมวิชาการเกษตรตามโครงการเสริมสร้างรายได้ให้แก่เกษตรกรรมรายย่อย และคําแนะนําในด้านการทําบัญชี รายรับ-รายจ่าย จากสํานักงานตรวจบัญชีสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมช.เกษตร ฯ ลงพื้นที่อีสาน ขับเคลื่อนงานตามแผนการผลิตและตลาดข้าวครบวงจร
วันจันทร์ที่ 8 พฤษภาคม 2560
รมช.เกษตร ฯ ลงพื้นที่อีสาน ขับเคลื่อนงานตามแผนการผลิตและตลาดข้าวครบวงจร
รมช.ชุติมาลุยพื้นที่อีสาน จี้ขับเคลื่อนการดําเนินงานตามแผนการผลิตและการตลาดข้าวครบวงจร หลังเกษตรกรขานรับสมัครร่วมโครงการแปลงใหญ่ข้าวกว่า 40 แปลงรวมพื้นที่กว่า 3.4 หมื่นไร่พร้อมจับมือพาณิชย์จังหวัด ธกส. และสหกรณ์วางแผนตลาดก่อนเริ่มต้นผลิต แถมเล็งต่อยอด
วันนี้ (6 พ.ค.60 ) นางสาวชุติมา บุณยประภัศรรัฐมนตรีช่วยว่าการกระทรวงเกษตรและสหกรณ์ เปิดเผยภายหลังการลงพื้นที่ตรวจเยี่ยมการขับเคลื่อนการดําเนินงานตามแผนการผลิตและการตลาดข้าวครบวงจรและแผนปฏิบัติงานเกษตรอินทรีย์ พร้อมพบปะเกษตรกรในพื้นที่แปลงใหญ่ ณ สหกรณ์เครดิตยูเนี่ยนอําเภอพระยืนจํากัด ต.หนองแวง อ.พระยืน จ.ขอนแก่น และประชุมคณะกรรมการซิงเกิลคอมมานด์ติดตามงานตามแผนการผลิตและการตลาดข้าวครบวงจร และการเกษตรอินทรีย์ จ.ขอนแก่น และชัยภูมิ ณ สํานักชลประทานที่ 6 อ.เมือง จ.ขอนแก่น ว่าการลงพื้นที่ภาคอีสานในพื้นที่จังหวัดขอนแก่น เนื่องจากเป็นพื้นที่ที่มีการปลูกข้าวมาก และปริมาณผลผลิตข้าวมากเช่นกัน โดย จ.ขอนแก่น มีพื้นที่ปลูกข้าว 2.4 ล้านไร่ คิดเป็น 58.7% ของพื้นที่เกษตร จ.ขอนแก่น ดังนั้น จึงถือโอกาสชี้แจงเกษตรกรแปลงใหญ่ข้าวที่สมัครเข้าร่วมโครงการในปีนี้จํานวน 44 แปลงใหญ่ พื้นที่ประมาณ 3.4 หมื่นไร่ ที่เกษตรกรรวมกลุ่มกันเอง จากความต้องการที่แท้จริงของเกษตรกร ภาครัฐโดยทุกหน่วยงานในกระทรวงเกษตรฯจึงต้องเร่งมาวางแผนงานจัดการร่วมกันก่อนเริ่มการเพาะปลูก โดยเฉพาะวิธีการขับเคลื่อนให้เกษตรกรมีความเข้มแข็ง ทั้งส่งเสริมด้านการพัฒนาการผลิตข้าว เพื่อลดต้นทุนการผลิตและเพิ่มผลผลิต สนับสนุนเมล็ดพันธุ์ข้าวและเครื่องจักรกลการเกษตร มีการถ่ายทอดความรู้อย่างต่อเนื่อง ตลอดจนการตรวจรับรองตรวจคุณภาพ GAP แบบกลุ่ม พร้อมทั้งส่งเสริมการบริหารจัดการ โดยการจัดจ้างผู้จัดการแปลงมืออาชีพเพื่อบริหารจัดการกลุ่ม พัฒนาด้านการตลาดเพื่อส่งเสริมการขายผลผลิตข้าว โดยให้มีการจัดทําแผนการผลิตข้าวให้สอดคล้องกับความต้องการการซื้อข้าว โดยมีกลยุทธ์เชิงรุก คือ มีการจัดเวทีเชื่อมโยงกับผู้ประกอบการเพื่อสร้างข้อตกลงด้านการตลาดข้าว ตลอดทั้งสร้างความร่วมมือระหว่างหน่วยงานภาครัฐหลายๆ ส่วน เช่น กระทรวงเกษตรและสหกรณ์ ธกส.และกระทรวงพาณิชย์
นอกจากนี้ หากแปลงใหญ่ข้าว GAP ที่เกษตรกรมีความพร้อมก็จะส่งเสริมสู่แปลงข้าวอินทรีย์ รัฐบาลก็มีโครงการสนับสนุนสําหรับเกษตรกรที่ต้องการพัฒนาสู่ข้าวอินทรีย์มีระยะเวลาดําเนินการ 5ปี (2560-2564) ซึ่งกระทรวงเกษตรฯ ได้วางเป้าหมายเกษตรกร 66,700 ราย พื้นที่ 1ล้านไร่ภายในปี 2564 โดยวิธีดําเนินการ จะรับสมัครและคัดเลือกเกษตรกรที่รวมกลุ่ม 5คนขึ้นไปมีพื้นที่ไม่ต่ํากว่า 100ไร่ โดยรัฐจะสนับสนุนเมล็ดพันธุ์ข้าว 15กิโลกรัมต่อไร่ อุดหนุนเงินให้แก่เกษตรกรเพื่อชดเชยรายได้รายละไม่เกิน 15ไร่ๆละ9,000 บาท แบ่งจ่ายเป็น 3ปี ได้แก่ ปีที่ 1 จํานวน 2,000 บาทปีที่ 2 จํานวน 3,000 บาทและปีที่ 3จํานวน 4,000 บาท เมื่อได้รับรองมาตรฐานการผลิตข้าวอินทรีย์ (Organic Thailand) รวมทั้งถ่ายทอดองค์ความรู้ด้านการผลิต การแปรรูป และการตลาดข้าวอินทรีย์และการผลิตเมล็ดพันธุ์ข้าว ตลอดจนสนับสนุนการตรวจรับรองมาตรฐานข้าวอินทรีย์แบบกลุ่มและการเชื่อมโยงการตลาดข้าว ผู้แปรรูปและผู้จําหน่ายข้าวอินทรีย์
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงอัสตานา ได้ช่วยเหลือแรงงานไทยในภาคตะวันตกของคาซัคสถาน จำนวน 55 คน กลับประเทศไทย โดยเที่ยวบินของสายการบิน SCAT [กระทรวงการต่างประเทศ]
วันจันทร์ที่ 4 พฤษภาคม 2563
สถานเอกอัครราชทูต ณ กรุงอัสตานา ได้ช่วยเหลือแรงงานไทยในภาคตะวันตกของคาซัคสถาน จํานวน 55 คน กลับประเทศไทย โดยเที่ยวบินของสายการบิน SCAT [กระทรวงการต่างประเทศ]
สถานเอกอัครราชทูต ณ กรุงอัสตานา ได้ช่วยเหลือแรงงานไทยในภาคตะวันตกของคาซัคสถาน จํานวน 55 คน กลับประเทศไทย โดยเที่ยวบินของสายการบิน SCAT
สถานเอกอัครราชทูต ณ กรุงอัสตานาได้ประสานงานในการช่วยเหลือแรงงานไทยในภาคตะวันตกของคาซัคสถานจํานวน 55 คน ซึ่งส่วนใหญ่เป็นแรงงานในด้านการก่อสร้างท่อส่งน้ํามัน เดินทางกลับประเทศไทย โดยเที่ยวบินสายการบิน SCAT ซึ่งดําเนินการเช่าเหมาลําโดยบริษัทที่มีแรงงานไทยทํางานอยู่จํานวน 4 บริษัท ได้แก่
บริษัท Neftestroiservice บริษัท Sicim บริษัท Bonatti และบริษัท Tengizchevroil โดยเที่ยวบินดังกล่าวออกเดินทางจากสนามบินเมือง Atyrau ทางตะวันตกของคาซัคสถาน ในวันที่ 1 พฤษภาคม 2563 และเดินทางถึงสนามบินสนามบินสุวรรณภูมิในวันที่ 2 พฤษภาคม 2563 โดยคนไทยทั้ง 55 จะต้องได้รับการกักตัวเพื่อกักกันโรค (state quarantine) ตามนโยบายของรัฐบาลไทยเป็นเวลา 14 วัน
ในขณะนี้ยังมีคนไทยอีกประมาณ 20 คนที่ยังตกค้างอยู่ในสาธารณรัฐคาซัคสถานและสาธารณรัฐคีร์กีซและประสงค์จะเดินทางกลับประเทศไทย ซึ่งสถานเอกอัครราชทูตฯ กําลังหาวิธีการในการส่งคนไทยเหล่านี้กลับประเทศไทยในโอกาสแรก ทั้งนี้ คาซัคสถานจะยกเลิกสถานการณ์ฉุกเฉินในวันที่ 11 พฤษภาคม 2563 หากไม่มีการแพร่ระบาดขนาดใหญ่เกิดขึ้นอีก และเริ่มมีมาตรการผ่อนปรนต่าง ๆ อาทิ การเปิดทําการร้านขายของขนาดเล็ก การเปิดเที่ยวบินภายในประเทศ (แต่ยังมีไม่มาก) การอนุญาตให้คนออกกําลังกายภายนอกเคหะสถานได้ ฯลฯ
โดยปัจจุบัน คาซัคสถานมีจํานวนผู้ติดเชื้อ COVID-19 ทั้งสิ้น 3,671 ราย มีผู้ที่รักษาหายแล้ว 992 ราย
และมีผู้เสียชีวิต 25 ราย (สถานะวันที่ 2 พฤษภาคม 2563 เวลา 11.00 น.)
รัฐบาลไทย-ข่าวทำเนียบรัฐบาล-รมว.พม. กล่าวปาฐกถาพิเศษ มุ่งขับเคลื่อนวาระแห่งชาติ "สังคมผู้สูงอายุ" พร้อมดึงภาคีเครือข่ายร่วมแก้ปัญหาความรุนแรงต่อผู้สูงอายุ
วันพฤหัสบดีที่ 17 มกราคม 2562
รมว.พม. กล่าวปาฐกถาพิเศษ มุ่งขับเคลื่อนวาระแห่งชาติ "สังคมผู้สูงอายุ" พร้อมดึงภาคีเครือข่ายร่วมแก้ปัญหาความรุนแรงต่อผู้สูงอายุ
รมว.พม. กล่าวปาฐกถาพิเศษ มุ่งขับเคลื่อนวาระแห่งชาติ "สังคมผู้สูงอายุ" พร้อมดึงภาคีเครือข่ายร่วมแก้ปัญหาความรุนแรงต่อผู้สูงอายุ
วันนี้ (17 ม.ค. 62) เวลา 15.30 น. ที่โรงแรมมิราเคิล แกรนด์ คอนเวนชั่น กรุงเทพฯพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)กล่าวปาฐกถาพิเศษในเวทีเสวนาสาธารณะ เรื่อง "การคุ้มครองสิทธิผู้สูงอายุ: ปัญหาและการจัดการ” โดยความร่วมมือระหว่างกรมกิจการผู้สูงอายุ (ผส.) มูลนิธิสถาบันวิจัยและพัฒนาผู้สูงอายุไทย (มส.ผส.) และสํานักงานกองทุนสนับสนุนการสร้างเสริมสุขภาพ (สสส.)
พลเอก อนันตพรกล่าวว่า ด้วยข้อมูลของกระทรวงการพัฒนาสังคมและความมั่นคงของมนุษย์ (พม.) จากการศึกษาวิจัยสถานการณ์ความรุนแรงและการละเมิดสิทธิต่อผู้สูงอายุไทย พบว่า ปัญหาความรุนแรงและการละเมิดสิทธิผู้สูงอายุที่พบมากที่สุด คือ ปัญหาความรุนแรงด้านจิตใจ โดย 1 ใน 4 ของผู้สูงอายุให้ข้อมูลว่าเคยถูกกระทําความรุนแรงด้านจิตใจ เช่น พูดไม่ดี ทะเลาะ ทําให้เสียใจ น้อยใจ บางครั้งผู้สูงอายุรู้สึกว่าลูกหลานไม่เข้าใจ ไม่มีเวลาให้ และไม่เป็นคนสําคัญในครอบครัว อันดับที่ 2 คือ การทอดทิ้ง ไม่ดูแล อีกทั้งข้อมูลสถิติจากกระทรวง พม. โดยศูนย์ช่วยเหลือสังคม สายด่วน 1300 พบว่า จากเดิมที่มีการแจ้งข้อมูลปัญหาผู้สูงอายุพลัดหลง สูญหาย และเร่ร่อนเป็นอันดับ 1 ในขณะที่ปัจจุบัน พบปัญหาผู้สูงอายุขาดผู้ดูแลในระยะ 3 ปีที่ผ่านมา เพิ่มขึ้นเป็น 10 เท่า รวมทั้งปัญหาลูกหลานไม่สามารถดูแลผู้สูงอายุได้ อีกทั้งสถานสงเคราะห์ของผู้สูงอายุมีจํานวนจํากัด และอันดับ 3 คือ การเอาประโยชน์ในด้านทรัพย์สิน โดยคนในครอบครัวเอาทรัพย์สินไป
พลเอก อนันตพรกล่าวเพิ่มเติมว่า รัฐบาลได้เล็งเห็นความสําคัญของสถานการณ์ปัญหาทางสังคมดังกล่าวที่เกิดขึ้นกับผู้สูงอายุ ซึ่งมีแนวโน้มเพิ่มขึ้นอย่างต่อเนื่อง จึงได้ขับเคลื่อนวาระแห่งชาติ "สังคมสูงอายุ” โดยกําหนดยุทธศาสตร์การรองรับสังคมสูงอายุอย่างมีคุณภาพ ด้วยการส่งเสริมให้เกิดการเตรียมความพร้อมในทุกมิติ ทั้งด้านเศรษฐกิจ สังคม และสุขภาพ สําหรับการคุ้มครองสิทธิผู้สูงอายุนั้นถือเป็นประเด็นสําคัญยิ่งประการหนึ่ง โดยกระทรวง พม. เป็นหน่วยงานหลักที่ให้การช่วยเหลือผู้สูงอายุที่ได้รับความเดือดร้อนและได้รับอันตรายจากการถูกกระทําความรุนแรง ถูกแสวงหาผลประโยชน์โดยมิชอบด้วยกฎหมาย หรือการถูกทอดทิ้ง รวมถึงการให้คําแนะนําปรึกษาปัญหาครอบครัว และการเก็บรวบรวมข้อมูลสถิติสถานการณ์ปัญหาการกระทําความรุนแรงในครอบครัว ทั้งนี้ กระทรวง พม. พร้อมบูรณาการความร่วมมือกับภาคีเครือข่ายทุกภาคส่วน ทั้งภาครัฐเอกชน และประชาสังคม ให้มีส่วนร่วมในการป้องกันและแก้ไขปัญหาการกระทําความรุนแรงต่อผู้สูงอายุ เพื่อรองรับการสร้างสังคมผู้สูงอายุอย่างมีคุณภาพในระยะยาวต่อไป
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรีติดตามสมเด็จพระมหาวีรวงศ์ เลขานุการสมเด็จพระสังฆราช เดินทางลงพื้นที่ตรวจเยี่ยมโรงทานในพระดำริสมเด็จพระสังฆราช ในพื้นที่จังหวัดสุพรรณบุรี
วันพฤหัสบดีที่ 4 มิถุนายน 2563
รัฐมนตรีประจําสํานักนายกรัฐมนตรีติดตามสมเด็จพระมหาวีรวงศ์ เลขานุการสมเด็จพระสังฆราช เดินทางลงพื้นที่ตรวจเยี่ยมโรงทานในพระดําริสมเด็จพระสังฆราช ในพื้นที่จังหวัดสุพรรณบุรี
รัฐมนตรีประจําสํานักนายกรัฐมนตรีติดตามสมเด็จพระมหาวีรวงศ์ เลขานุการสมเด็จพระสังฆราช เดินทางลงพื้นที่ตรวจเยี่ยมโรงทานในพระดําริสมเด็จพระสังฆราช ในพื้นที่จังหวัดสุพรรณบุรี
วันนี้ (พฤหัสบดีที่ 4 มิถุนายน 2563) นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายณรงค์ ทรงอารมณ์ ผู้อํานวยการสํานักงานพระพุทธศาสนาแห่งชาติ และคณะ ติดตามสมเด็จพระมหาวีรวงศ์ เลขานุการสมเด็จพระสังฆราช เดินทางลงพื้นที่ตรวจเยี่ยมโรงทาน ในพระดําริของ เจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ที่ทรงห่วงใยประชาชนผู้ได้รับผลกระทบจากสถานการณ์แพร่ระบาดเชื้อไวรัสโควิด-19 ในพื้นที่ จ.สุพรรณบุรี
โดยจุดแรก คณะเดินทางไปยังวัดสาลี อ.บางปลาม้า จ.สุพรรณบุรี โดยมีนายนิมิต วันไชยธนวงศ์ ผู้ว่าราชการจังหวัดสุพรรณบุรี และข้าราชการในพื้นที่ต้อนรับ เมื่อเดินทางถึงสมเด็จพระมหาวีรวงศ์จุดธูปเทียนบูชาพระรัตนตรัย รัฐมนตรีประจําสํานักนายกรัฐมนตรีถวายสักการะพระรูปสมเด็จพระสังฆราช และถวายธูปเทียนแพสมเด็จพระมหาวีรวงศ์ จากนั้น นายเดชา ก่อเกิด ผู้อํานวยการสํานักงานพระพุทธศาสนาจังหวัดสุพรรณบุรี กล่าวรายงาน โดยที่ผ่านมาโรงทานวัดสาลีได้ดําเนินการแจกจ่ายถุงยังชีพแก่ประชาชนผู้ได้รับผลกระทบจากสถานการณ์แพร่ระบาดเชื้อไวรัสโควิด-19 ไปแล้ว จํานวน 2,100 ชุด และแจกจ่ายข้าวกล่องให้แก่ประชาชน จํานวน 1,000 กล่อง ส่วนในวันนี้ได้แจกจ่ายถุงยังชีพให้ประชาชนที่เป็นผู้ป่วยที่มีภาวะพึ่งพิง (ผู้ป่วยติดเตียง) ผู้สูงอายุ และผู้มีอุปการะคุณกับทางวัด จํานวน 250 ชุด โดยสมเด็จพระมหาวีรวงศ์และรัฐมนตรีประจําสํานักนายกรัฐมนตรีได้ร่วมมอบถุงยังชีพแก่ประชาชนก่อนเดินทางต่อไปยังวัดสําปะซิว
จุดที่สองคณะเดินทางไปยังวัดสําปะซิว อ.เมือง จ.สุพรรณบุรี ซึ่งเป็นวัดในพื้นที่ชุมชน มีประชาชนอาศัยบริเวณรอบวัดเป็นจํานวนมาก โดยที่ผ่านมาคณะสงฆ์อําเภอเมืองสุพรรณบุรีได้จัดตั้งโรงทาน สนองพระดําริสมเด็จพระสังฆราช มอบถุงยังชีพ จํานวน 1,000 ถุง และแจกจ่ายข้าวกล่อง จํานวน 3,100 กล่อง โดยได้รับการสนับสนุนจากภาคเอกชนร่วมบริจาคสิ่งของสมทบ และในวันนี้สมเด็จพระสังฆราช ได้เมตตาโปรดให้สมเด็จพระมหาวีรวงศ์ เดินทางมามอบถุงยังชีพแก่ประชาชน จํานวน 100 ถุง
รัฐมนตรีประจําสํานักนายกรัฐมนตรี กล่าวว่า ปัจจุบันได้รับรายงานจากสํานักงานพระพุทธศาสนาแห่งชาติ มีการจัดตั้งโรงทานตามพระดําริสมเด็จพระสังฆราชทั่วประเทศแล้ว 1,005 แห่ง ช่วยเหลือประชาชนเฉลี่ยวันละ 301,500 คน ซึ่งได้รับการสนับสนุนจากภาคประชาชน เป็นการสะท้อนว่าทุกวันนี้วัดยังเป็นที่พึ่งและเป็นศูนย์กลางของประชาชน ขณะที่ตนได้ติดตามการดําเนินงานแจกจ่ายสิ่งของของโรงทาน โดยต้องเป็นไปตามมาตรฐานของกระทรวงสาธารณสุข ต้องจัดให้มีจุดคัดกรอง เว้นระยะห่างทางสังคม และทุกคนต้องสวมใส่หน้ากากอนามัย เพื่อป้องกันการแพร่กระจายของเชื้อไวรัสโควิด-19
......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.ส่งยาช่วยเหลือน้ำท่วม 50,000 ชุด พร้อมช่วยน้ำท่วมภาคใต้
วันพุธที่ 15 พฤศจิกายน 2560
สธ.ส่งยาช่วยเหลือน้ําท่วม 50,000 ชุด พร้อมช่วยน้ําท่วมภาคใต้
กระทรวงสาธารณสุข ส่งยาชุดช่วยเหลือผู้ประสบภัย 50,000 ชุด ยาตําราหลวง ยารักษาโรคผิวหนัง หน้ากากอนามัย ยาทากันยุง และเสื้อชูชีพไว้ที่สํานักงานสาธารณสุขจังหวัดสงขลา เผยสถานการณ์น้ําท่วมในประเทศล่าสุดเริ่มคลี่คลายลงแล้ว แต่ยังคงพบมีน้ําท่วมขังบ้างในบางพื้นที
กระทรวงสาธารณสุข ส่งยาชุดช่วยเหลือผู้ประสบภัย 50,000 ชุด ยาตําราหลวง ยารักษาโรคผิวหนัง หน้ากากอนามัย ยาทากันยุง และเสื้อชูชีพ ไว้ที่สํานักงานสาธารณสุขจังหวัดสงขลา เผยสถานการณ์น้ําท่วมในประเทศล่าสุดเริ่มคลี่คลายลงแล้ว แต่ยังคงพบมีน้ําท่วมขังบ้างในบางพื้นที่ กําชับแพทย์ พยาบาล รวมถึงสถานบริการสาธารณสุขทุกจังหวัด เฝ้าระวังติดตามอย่างต่อเนื่อง
วันนี้ (15 พฤศจิกายน 2560) นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุข ได้สั่งการให้ติดตามดูแลให้ความช่วยเหลือผู้ประสบภัยอย่างต่อเนื่อง แม้ว่าขณะนี้สถานการณ์น้ําท่วมในพื้นที่ภาคกลาง ภาคตะวันออกเฉียงเหนือ ภาคเหนือ และภาคใต้ ได้คลี่คลายลงบ้างแล้ว โรงพยาบาลและสถานบริการด้านสาธารณสุข สามารถเปิดให้บริการตามปกติ แต่ยังคงมีบางพื้นที่ เช่น ที่ จ.พิจิตรจ.นครสวรรค์ จ.อ่างทอง จ.ขอนแก่น จ.หนองบัวลําภู จ.มหาสารคาม จ.สุพรรณบุรี จ.พระนครศรีอยุธยา ที่มีน้ําท่วมขัง น้ําล้นตลิ่ง โดยยังมีโรงพยาบาลส่งเสริมคุณภาพตําบล (รพ.สต.) 4 แห่งในจังหวัดพระนครศรีอยุธยา ประกอบด้วย รพ.สต.วัดตะกู อ.บางบาล รพ.สต.บางหลวงโดด รพ.สต.แคออกอ.บางไทร รพ.สต.วัดยม อ.บางบาล ย้ายจุดให้บริการในบริเวณพื้นที่ใกล้เคียงแทน
นายแพทย์โอภาสกล่าวต่อว่า ขณะนี้ ยังคงมีฝนตกชุกในจังหวัดทางภาคใต้เป็นระยะๆ ได้แก่ จังหวัดสุราษฎร์ธานี กระบี่ ยะลา สงขลา และนครศรีธรรมราช เฝ้าระวังหากเกิดน้ําท่วมเฉียบพลันและน้ําป่าไหลหลากได้ให้สถานบริการเตรียมแผนป้องกันและแผนจัดบริการประชาชน สํารวจกลุ่มเสี่ยงได้แก่ ผู้ป่วยโรคเรื้อรัง ผู้สูงอายุ ผู้พิการ หญิงตั้งครรภ์และหลังคลอด รวมทั้งโรคระบาด เป็นต้นและพร้อมออกหน่วยแพทย์เคลื่อนที่
ทั้งนี้ กระทรวงสาธารณสุข ได้ส่งเวชภัณฑ์ที่จําเป็นต้องใช้ไปไว้ที่สํานักงานสาธารณสุขจังหวัดสงขลา เพื่อให้การช่วยเหลือประชาชนได้อย่างรวดเร็ว ประกอบด้วย ยาชุดช่วยเหลือผู้ประสบภัย 50,000 ชุดยาตําราหลวง ยารักษาโรคผิวหนัง หน้ากากอนามัย ยาทากันยุง และเสื้อชูชีพ หากสถานบริการสาธารณสุขต้องการขอรับการสนับสนุนเพิ่มเติมสามารถประสานกองสาธารณสุขฉุกเฉิน สํานักปลัดกระทรวงสาธารณสุขได้ตลอดเวลา
**************** 15 พฤศจิกายน 2560
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ชี้แจงนโยบายด้านดิจิทัลฯ ให้แก่นักเรียนทุนรัฐบาล
วันอังคารที่ 4 กุมภาพันธ์ 2563
รองปลัดกระทรวงดิจิทัลฯ ชี้แจงนโยบายด้านดิจิทัลฯ ให้แก่นักเรียนทุนรัฐบาล
รองปลัดกระทรวงดิจิทัลฯ ชี้แจงนโยบายด้านดิจิทัลฯ ให้แก่นักเรียนทุนรัฐบาล
นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมชี้แจงแนวนโยบาย ภารกิจ และการดําเนินงานของกระทรวงดิจิทัลเพื่อเศรษฐกิจและสังคม และส่วนราชการในสังกัดให้แก่นักเรียนทุนรัฐบาล ณ สํานักงานส่งเสริมเศรษฐกิจดิจิทัล (DEPA) ห้อง Conference (จงรัก) ชั้น 7 จตุจักร กรุงเทพฯ เมื่อวันที่ 3 กุมภาพันธ์ 2563 โดยมีผู้บริหารของแต่ละหน่วยงานในสังกัดกระทรวงดิจิทัลเพื่อเศรษฐกิจและสังคม และนักศึกษาทุนพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยี (ทุน พสวท.) และนักเรียนทุนโครงการ 1 อําเภอ 1 ทุน (ทุน ODOS ) นักบริหารการเปลี่ยนแปลงรุ่นใหม่ รวมถึงบุคคลทั่วไป เพื่อให้กลุ่มผู้ร่วมรับฟัง เกิดความรู้ ความเข้าใจและรับทราบถึงนโนบาย ภารกิจ รวมทั้งการดําเนินงานของกระทรวงฯ เพื่อสร้างความเชื่อมั่นแก่นักเรียนทุนให้ร่วมเป็นพลังในการขับเคลื่อนหรือร่วมงานกับกระทรวงฯ ในอนาคตต่อไป
*******************
รัฐบาลไทย-ข่าวทำเนียบรัฐบาล-พม. ใช้มาตรการเข้มในการทำงาน เพื่อลดความเสี่ยงติดเชื้อและแพร่ระบาดไวรัสโควิด-19
วันจันทร์ที่ 16 มีนาคม 2563
พม. ใช้มาตรการเข้มในการทํางาน เพื่อลดความเสี่ยงติดเชื้อและแพร่ระบาดไวรัสโควิด-19
พม. ใช้มาตรการเข้มในการทํางาน เพื่อลดความเสี่ยงติดเชื้อและแพร่ระบาดไวรัสโควิด-19
วันนี้ (16 มี.ค. 2563) เวลา 17.00 น. ที่อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมคณะผู้บริหาร ซักซ้อมการเพิ่มความเข้มงวดในมาตรการป้องกันการแพร่ระบาดของเชื้อไวรัสโควิด-19 ในการเข้าสู่อาคารสถานที่ปฏิบัติงานอย่างมีประสิทธิภาพมากขึ้น ตั้งแต่ภายนอกอาคาร ได้แก่ การล้างมือด้วยเจลแอลกอฮอล์ การตรวจวัดอุณหภูมิ และการใช้ลิฟต์ครั้งละไม่เกิน 6 คน โดยมีเจ้าหน้าที่รักษาความปลอดภัยเป็นผู้กดลิฟต์ให้และมีเจ้าหน้าที่รักษาความสะอาดคอยเช็ดจุดที่มือสัมผัสทุก ๆ ครึ่งชั่วโมง รวมทั้งมีเจลแอลกอฮอล์สําหรับล้างมือทุกชั้น
นายปรเมธี กล่าวว่า สําหรับการทํางานของข้าราชการและเจ้าหน้าที่นั้น จะมีการปรับเวลาทํางานให้มีการเหลื่อมเวลา เพื่อลดความแออัดในการใช้สถานที่ต่างๆ โดยโรงอาหาร จะมีการปรับระยะเก้าอี้ให้นั่งห่างกันมากกว่า 2 เมตร หรือนําอาหารกลับไปทานที่โต๊ะทํางานของตนเอง เพื่อให้เกิดความปลอดภัยมากยิ่งขึ้น และเหลื่อมเวลาทานอาหารกลางวัน ตั้งแต่ 11.00 - 13.30 น.
นายปรเมธี กล่าวเพิ่มเติมว่า นอกจากนี้ จะมีการทําแผนให้ข้าราชการและเจ้าหน้าที่บางส่วนสามารถทํางานที่บ้านได้เรียกว่า Work from Home รวมทั้งการจัดการประชุม สัมมนาต่างๆ จะไม่เกิน 50 คน ซึ่งมาตรการเหล่านี้ได้เริ่มขึ้นแล้วในสัปดาห์นี้ จนกว่าสถานการณ์การแพร่ระบาดของเชื้อไวรัสโควิด-19 จะคลี่คลาย
รัฐบาลไทย-ข่าวทำเนียบรัฐบาล-กสร. เล็งยกระดับมาตรฐานแรงงานเฉพาะด้าน
วันอังคารที่ 30 มกราคม 2561
กสร. เล็งยกระดับมาตรฐานแรงงานเฉพาะด้าน
กรมสวัสดิการและคุ้มครองแรงงาน เล็งจัดทํามาตรฐานแรงงาน TLS เฉพาะด้านให้ใช้ได้กับ    สถานประกอบกิจการทุกประเภท ทุกขนาด ยกระดับมาตรฐานการจ้างแรงงานสู่ระดับสากล
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร. นํามาตรฐานแรงงานไทย (Thai Labour Standard) หรือ TLS มาส่งเสริมให้นายจ้างนําไปใช้ในสถานประกอบกิจการ เพื่อพัฒนาคุณภาพชีวิตลูกจ้างและแสดงถึงความรับผิดชอบทางสังคมโดยเฉพาะประเด็น ที่ต้องคํานึงถึงการใช้แรงงานที่เป็นธรรมซึ่งสอดคล้องกับมาตรฐานสากล โดย TLS เป็นระบบบริหารจัดการด้านแรงงานซึ่งจะช่วยให้นายจ้างสามารถบริหารงานแรงงานได้อย่างถูกต้องตามกฎหมาย ควบคู่ไปกับการเพิ่มผลิตภาพด้านแรงงาน และเพิ่มขีดความสามารถในการแข่งขันทางการค้าอีกทางหนึ่งด้วย ซึ่งจากเดิมสถานประกอบกิจการที่นํา TLS ไปใช้ต้องจัดทําให้ครอบคลุมทั้งเรื่องสภาพการจ้างการทํางาน สวัสดิการ แรงงานสัมพันธ์ และความปลอดภัยในการทํางาน ทั้งนี้ เพื่อให้สามารถประยุกต์ใช้ได้กับสถานประกอบกิจการทุกประเภทและทุกขนาด นายจ้างมีความเข้าใจการจ้างงานที่ให้ความสําคัญกับการรับผิดชอบต่อสังคมด้านแรงงานได้ง่ายขึ้น และยกระดับคุณภาพชีวิตของแรงงานให้ครอบคลุมมากยิ่งขึ้น กสร. ได้มีแนวนโยบายจัดทํามาตรฐาน TLS เฉพาะด้าน โดยแบ่งเป็น 3 ด้าน คือ ด้านคุ้มครองแรงงาน ด้านความปลอดภัย และด้านสวัสดิการและแรงงานสัมพันธ์ เพื่อเป็นทางเลือกให้สถานประกอบกิจการที่มีความพร้อมในแต่ละด้านได้ปฏิบัติเฉพาะด้านนั้น ๆ ก่อน ซึ่งขณะนี้อยู่ระหว่างการพิจารณาข้อกําหนดในแต่ละด้านเพื่อให้ครบถ้วน สมบูรณ์ และชัดเจนต่อการนําไปใช้ของสถานประกอบกิจการ โดยจะเร่งประกาศใช้ให้ทันภายในปี 2561 นี้
อธิบดีกสร. กล่าวต่อไปว่า การจัดทํา TLS เฉพาะด้านจะเป็นเครื่องมือในสถานประกอบกิจการนําไปใช้ในการปฏิบัติที่สอดคล้องกับข้อกําหนดของกฎหมายและมาตรฐานสากลได้ง่ายยิ่งขึ้น ตลอดจนแรงงานได้รับการคุ้มครองอย่างเป็นธรรม มีคุณภาพชีวิตที่ดีขึ้น ผู้ประกอบการดําเนินธุรกิจได้อย่างมั่นคง เป็นที่ยอมรับในระดับสากล สามารถสอบถามข้อมูลเพิ่มเติมได้ที่ สํานักพัฒนามาตรฐานแรงงาน กรมสวัสดิการและคุ้มครองแรงงาน โทร. 0 2245 7211